Cronfa Gymunedol Prosiect Atal Trais Difrifol (CGPATD) - CWVYS
Efallai y bydd rhai ohonoch yn ymwybodol bod CWVYS wedi penodi Rheolwr Datblygu yn ddiweddar sydd wedi bod yn gweithio gyda Chomisiynwyr Heddlu a Throseddu rhanbarthol a'r Cydlynwyr Trais Difrifol sydd newydd eu penodi, i gefnogi datblygu Cronfa Gymunedol Atal Trais Difrifol (CGATD).
Mae'r Gronfa Gymunedol yn rhan o strategaeth ataliol Cymru gyfan, sy'n cefnogi gweithgareddau cadarnhaol, dargyfeiriol gyda phobl ifanc rhag cymryd rhan mewn trosedd a thrais difrifol.
Bydd canlyniadau'r prosiect yn helpu i lywio Strategaeth Trais Difrifol Cymru, gan nodi dulliau a gweithgareddau effeithiol gyda phobl ifanc.
Rydym bellach mewn sefyllfa i allu lansio'r gronfa gydag aelodau CWVYS.
Dyma'r ffurflen gais a'r canllawiau.
Y dyddiad cau ar gyfer ceisiadau fydd 17 Mai 2019 gyda phrosiectau llwyddiannus yn dechrau o 17 Mehefin 2019.
Bydd CWVYS yn cefnogi cam cyntaf y broses ymgeisio, ac yn darparu argymhellion ar draws rhanbarthau ar gyfer Byrddau Gweithredu Prosiectau Lleol, gan wneud penderfyniadau terfynol.
Bydd ein Rheolwr Datblygu Kath ar gael i ymateb i unrhyw ymholiadau sydd gennych am y gronfa yng nghyd-destun y canllawiau, ond yn amlwg ni fydd yn gallu rhannu unrhyw wybodaeth a allai fod o fantais i'r rhai sy'n gwneud cais. Gallwch ei chyrraedd trwy: kathryn@cwvys.org.uk
RT @jonesphilip23: It's a time of challenge for young people. No doubt. It's also huge opportunity to do something about it. Would love to… about 1 hour ago
RT @GPNxtGen: Some very important messages from one of our #Cadets! #stayhomesavelives #NHS 4 hours ago